text: Indbrudstyve anholdt med tyvekoster i bilen
  18 januar 2014 kl. 07.26
  Syd- og Sønderjyllands Politi har natten til lørdag anholdt tre østeuropæiske indbrudstyve, der begik indbrud i en landejendom på Kestrupvej nær Maugstrup ved Vojens.
  En beboer var hjemme i huset, og det overraskede tyvene.
  Et fjernsyn var halvt afmonteret. Tyvene flygtede med en pung og en telefon
  .
  En politipatrulje fandt tyvekosterne i deres bil, da de blev anholdt.
  Både Syd- og Sønderjyllands Politi og Sydøstjyllands Politi melder i øvrigt om en rolig nat.
  